Parijda topilgan, gaz ballonlari o‘rnatilgan avtomobil Eyfel minorasi ostida teraktlar sodir etish uchun mo‘ljallangandi. Bu ish bo‘yicha qo‘lga olingan 3 ayoldan biri shu haqda ko‘rsatma bergan. Journal du Dimanche xabarida aytilishicha, tergovdagi ayol o‘z ko‘rsatmalarini o‘zgartirib, sherigi bilan gaz ballonlari o‘rnatilgan avtomobilni portlatishni reja qilgani haqida aytib bergan. Bundan oldinroq Parij prokuraturasi qo‘lga olingan ayollar IShID jangarilari ko‘rsatmasi bo‘yicha harakat qilgani haqida bildirgandi.